
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 276 

8 Απριλίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της απόφασης μεταβίβασης της εξου¬ 
σίας να υπογράφουν «Με εντολή Υπουργού» στο 
Γενικό Γραμματέα του Υπουργείου Οικονομικών, 
στο Γ ενικό Γ ραμματέα της Γ ενικής Γ ραμματείας Οι¬ 
κονομικής Πολιτικής και Συστημάτων, στους Ειδι¬ 
κούς Γραμματείς, στους Γενικούς Διευθυντές και 
στους Προϊσταμένους Διευθύνσεων και Αυτοτελών 

Γ ραφείων της Κ.Υ. του ίδιου Υπουργείου . 1 

Τροποποίηση απόφασης περί μεταβιβάσεως αρμοδιο¬ 
τήτων και της εξουσίας να υπογράφουν «Με εντολή 
Υφυπουργού», στο Γενικό Γραμματέα του Υπουρ¬ 
γείου Οικονομικών, στο Γ ενικό Γ ραμματέα Οικονο¬ 
μικής Πολιτικής και Συστημάτων, στον Ειδικό Γ ραμ¬ 
ματέα θησαυροφυλακίου και Προϋπολογισμού, 
στους Γενικούς Διευθυντές και στους Προϊσταμέ¬ 
νους Δ/νσεων και Τ μημάτων του Γ ενικού Λογιστη¬ 


ρίου του Κράτους. 2 

Συμπλήρωση και τροποποίηση της ΚΥΑ αριθμ, 
44019/Β. 1633/20.12.96 για την αποκατάσταση 
ζημιών επιχειρήσεων από πλημμύρες . 3 

Συμπληρωματική εγκατάσταση και διαδρομή του αγω¬ 
γού φυσικού αερίου στο Νομό Αττικής - Νομαρχία 

Ανατ. Αττικής - Κλάδος Λαυρίου . 4 

Μεταβίβαση αρμοδιοτήτων της Εκτελεστικής Επιτρο¬ 
πής του Οργανισμού Αθήνας στον Πρόεδρο και τον 
Αντιπρόεδρο αυτής καθώς και στην Προϊσταμένη 

του Οργανισμού Αθήνας. 5 

Συμπλήρωση της ειδικής νομοπαρασκευαστικής επι¬ 
τροπής για τη σύνταξη νέου Κώδικα Δικηγόρων. . 6 

Διορισμός μελών του Δ.Σ. του Τ.Δ.Π.Ε.Α.Ε. 7 

Καθορισμός όρων ασφαλείας καταστημάτων των πι¬ 
στωτικών ιδρυμάτων του άρθρου 2 του Ν. 2076/ 
1992 και των ανταλλακτηρίων συναλλάγματος. .. 8 


Συμπλήρωση της υπ' αριθμ. 7004/3/22-κγ' από 
25.4.1996 απόφασης του Αρχηγού της Ελληνικής 
Αστυνομίας για μεταβίβαση του δικαιώματος υπο¬ 
γραφής «Με εντολή Αρχηγού» στους Προϊσταμέ¬ 
νους των Κλάδων και άλλα όργανα του Υπουργείου 
Δημόσιας Τάξης (ΦΕΚ Β'- 320). 9 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2022552/2946/0004 (1) 

Τροποποίηση της απόφασης μεταβίβασης της εξουσίας 
να υπογράφουν «Με εντολή Υπουργού» στο Γενικό 
Γ ραμματέα του Υπουργείου Οικονομικών, στο Γενικό 
Γ ραμματέα της Γ ενικής Γ ραμματείας Οικονομικής Πο¬ 
λιτικής και Συστημάτων, στους Ειδικούς Γραμματείς, 
στους Γ ενικούς Διευθυντές και στους Προϊσταμένους 
Διευθύνσεων και Αυτοτελών Γ ραφείων της Κ.Υ, του 
ίδιου Υπουργείου. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις: 

α) Των άρθρων 16, 25, 26 και 29 του Ν. 1558/85 «Κυ¬ 
βέρνηση και Κυβερνητικά Όργανα» (Α' 137). 

β) Του άρθρου 81 του Ν. 1892/90 «Για τον εκσυγχρονι¬ 
σμό και την ανάπτυξη και άλλες διατάξεις» (Α' 101). 

γ) Του άρθρου 1 πσρ. 1,4 του Ν. 2343/95 «Αναδιοργά¬ 
νωση Υπηρεσιών του Υπουργείου Οικονομικών και άλλες 
διατάξεις» (Α' 211) και παρ. 5 του ίδιου άρθρου, όπως τρο¬ 
ποποιήθηκε με την παρ. 3 του άρθρου 6 του Ν. 2390/96 
(Α' 54). 

δ) Του άρθρ. 27 του Ν. 2081/92 «Ρύθμιση του θεσμού 
των Επιμελητηρίων κ,λπ.» (Α’ 154). 

ε) Του Π.Δ. 284/88 «Οργανισμός Υπουργείου Οικονο¬ 
μικών» (Α’ 128), όπως ισχύει. 

στ) Του Π.Δ. 37/97 «Οργάνωση - Αρμοδιότητες της 
Γεν, Γ ραμματείας Δημοσιονομικής Πολιτικής του Υπουρ¬ 
γείου Οικονομικών» (Α' 37). 

2. Την αριθμ. 1107147/1239/006/4.10.1996 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Β' 922). 

3. Την αριθμ. 1086421/2042/0006/30.11.1990 κοινή 
απόφαση των Υπουργών Προεδρίας της Κυβέρνησης και 
Οικονομικών «Εξαίρεση διοικητικών πράξεων ή εγγράφων 
του Υπουργείου Οικονομικών από τον περιορισμό των 
υπογραφών της παρ. 1 του άρθρ. 81 του Ν. 1892/90» (Β' 
756). 

4. Την αριθμ. 1123812/1424/Α0006/14.11.96 από¬ 
φασή μας περί μεταβίβασης της εξουσίας να υπογράφουν 

«Με εντολή Υπουργού» στο Γενικό Γραμματέα του 
Υπουργείου Οικονομικών, στο Γενικό Γραμματέα της Γε¬ 
νικής Γραμματείας Οικονομικής Πολιτικής και Συστημά¬ 
των, στους Ειδικούς Γραμματείς, στους Γενικούς Διευθυ¬ 
ντές και στους Προϊσταμένους Δ/νσεων και Αυτοτελών 
Γραφείων της Κ.Υ. του ίδιου Υπουργείου (Β' 1052). 

5. Την αριθ. 2020547/2735/0004/27.3.97 απόφασή 
μας, περί καθορισμού ημερομηνίας έναρξης λειτουργίας 
της Γενικής Γραμματείας Δημοσιονομικής Πολιτικής του 
Υπουργείου Οικονομικών και ρύθμισης θεμάτων που ανα- 
φέρονται στη λειτουργία της (Β’ 241). 

6. Την αριθ. 2021400/2785/0004/1.4.97 κοινή από¬ 
φαση του Πρωθυπουργού και του Υπουργού Οικονομικών 
«Διορισμός Γενικού Γραμματέα στη Γενική Γραμματεία 
Δημοσιονομικής Πολιτικής του Υπουργείου Οικονομικών» 
(Γ 69). 

7. Το γεγονός, ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού. 

8. Την υφιστάμενη ανάγκη περιορισμού των υπογραφών 
στις διοικητικές πράξεις και μεταβίβασης της εξουσίας 
υπογραφής «Με εντολή Υπουργού» στο Γενικό Γραμμα¬ 
τέα Δημοσιονομικής Πολιτικής διοικητικών πράξεων κ.λπ. 
επί θεμάτων υπηρεσιακής κατάστασης υπαλλήλων της 
Γενικής Γραμματείας Δημ/κής Πολιτικής και οργάνωσης 
των Υπηρεσιών του Γ.Λ. Κράτους, αποφασίζουμε: 

1. Τροποποιούμε την αριθμ. 1123812/1424/Α0006/ 
14.11.96 απόφασή μας ως ακολούθως: 

α. Τα άρθρα 2 και 3 αντικαθίστανται ως εξής: 

Άρθρο 2 

Γενικός Γραμματέας Δημοσιονομικής Πολιτικής 

1) Ερωτήματα και αποφάσεις για την επιλογή, τοποθέ¬ 
τηση, μετακίνηση, απόσπαση, μετάθεση και μετάταξη των 
Προϊσταμένων Διευθύνσεων και Τμημάτων, καθώς και 
όλων των λοιπών υπαλλήλων της Γ ενικής Γ ραμματείας Δη¬ 
μοσιονομικής Πολιτικής. 

2) Κύρωση πινάκων επιτυχίας που καταρτίστηκαν με τη 
διαδικασία της επιλογής προσωπικού για τη Γενική Γραμ¬ 
ματεία Δημοσιονομικής Πολιτικής και εκδίκαση ενστά¬ 
σεων κατά των πινάκων αυτών. 

3) Υπογραφή αποφάσεων εξουσιοδότησης υπαλλήλων 
για το χειρισμό διαβαθμισμένου υλικού, άρσης εξουσιοδό¬ 
τησης, συγκρότησης ομάδων Πολιτικής άμυνας των κτι¬ 
ρίων του Γ.Λ. Κράτους, καθώς και συγκρότησης επιτρο¬ 
πών καταστροφής διαβαθμισμένου υλικού. 

4) Χειρισμός θεμάτων του Ν. 1264/82, όπως τροποποι¬ 
ήθηκε και συμπληρώθηκε με το Ν. 1915/90 και το Ν. 
2224/94 

5) θέματα για τα οποία υπάρχει συναρμοδιότητα Διευ¬ 
θύνσεων, που υπάγονται σε διαφορετικές Γ ενικές Διευ¬ 
θύνσεις ή σε Γενική Διεύθυνση και στο Διοικητικό Τομέα 
θησαυροφυλακίου και Προϋπολογισμού. 

6) Έγγραφα που απευθύνονται σε συναρμόδια Υπουρ¬ 
γεία, στη ΜΕΑ/ΕΕ ή άλλους εθνικούς εκπροσωπευτικούς 


μας φορείς, σε διεθνείς οργανισμούς ή ξένες ομόλογες 
Διοικήσεις, εφόσον διατυπώνονται θέσεις ή εκτιμήσεις ή 
δίδονται οδηγίες ή απαντήσεις επί θεμάτων γενικότερου 
ενδιαφέροντος, στα πλαίσια της Κυβερνητικής Πολιτικής, 
και εφόσον, λόγω εξαιρετικής, ειδικής διαδικασίας, εθιμο¬ 
τυπίας ή πρωτοκόλλου, πρέπει να υπογράφονται από το 
Γενικό Γραμματέα. 

7) Συγκράτηση και ορισμός μελών του Υπηρεσιακού 
Συμβουλίου που είναι αρμόδιο για τα θέματα υπηρεσιακής 
κατάστασης των υπαλλήλων του Γ.Λ. Κράτους και της 
αντίστοιχης Ειδικής Επιτροπής Αξιολόγησης Υπαλλή¬ 
λων. 

8) Έκδοση εγκυκλίων και οδηγιών για τη λειτουργία του 
Γραφείου του ανωτέρω Υπηρεσιακού Συμβουλίου. 

9) Ερωτήματα προς Ν.Σ.Κ. επί θεμάτων οργάνωσης των 
Υπηρεσιών της Γεν. Γραμματείας Δημοσιονομικής Πολιτι¬ 
κής. 

Άρθρο 3 

1. Ο Γενικός Γραμματέας του Υπουργείου Οικονομικών 
έχει τις αρμοδιότητες των Ειδικών Γραμματέων: α) Γενι¬ 
κού Χημείου του Κράτους και β) ΚΕ.Π.Υ.Ο., καθώς και των 
Γ ενικών Διευθυντών: α) Φορολογίας, β) Φορολογικών 
Ελέγχων, γ) Δημόσιας Περιουσίας και Εθνικών Κληροδο¬ 
τημάτων, δ) Τελωνείων και Ειδικών Φόρων Κατανάλωσης, 
ε) Διοικητικής Υποστήριξης και ζ) Οικονομικής Επιθεώρη¬ 
σης, σε περίπτωση ελλε’ιιμεως, απουσίας ή κωλύματος 
αυτών. 

2. Ο Γενικός Γραμματέας Δημοσιονομικής Πολιτικής, 
έχει τις αρμοδιότητες του Ειδικού Γραμματέα θησαυρο¬ 
φυλακίου και Προϋπολογισμού και των Γενικών Διευθυ¬ 
ντών: α) Διοίκησης και Δημοσιονομικών Ελέγχων και β) Μι¬ 
σθών και Συντάξεων, σε περίπτωση ελλείψεως, απουσίας 
ή κωλύματος αυτών. 

β. Οι διατάξεις των περιπτώσεων α’-η' του άρθρου 1, 
τροποποιούνται ανάλογα προς τα ανωτέρω και κατά το μέ¬ 
ρος που αναφέρονται οε θέματα προσωπικού και Υπηρε¬ 
σιών του Γ ενικού Λογιστηρίου του Κράτους. Η περίπτωση 
θ' του αυτού άρθρου αντικαθίσταται ως εξής: 

θ) Ερωτήματα προς Ν.Σ.Κ. επί θεμάτων αρμοδιότητας 
των Δ/νσεων: α) Οργάνωσης και β) Προσωπικού και Τεχνι¬ 
κής Υποστήριξης του Γ.Χ.Κ. 

γ. Όπου στην ανωτέρω απόφαση αναφέρεται ο Γ ενικός 
Γραμματέας Οικονομικής Πολιτικής και Συστημάτων νοεί¬ 
ται στο εξής ο Γενικός Γραμματέας Δημοσιονομικής Πολι¬ 
τικής. 

2. Κατά τα λοιπά ισχύει η αριθ. 1123812/1424/Α0006/ 
14.11.96 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 1997 

Ο ΥΠΟΥΡΓΟΣ 

Γ1ΑΝΝΟΣ ΠΑΠΑΝΤΩΝΙΟΥ 

Αριθ. 2022551/2947/0004 (2) 

Τροποποίηση απόφασης περί μεταβιβάσεως αρμοδιοτή¬ 
των και της εξουσίας να υπογράφουν «Με εντολή Υφυ¬ 
πουργού», στο Γενικό Γραμματέα του Υπουργείου Οι¬ 
κονομικών, στο Γενικό Γραμματέα Οικονομικής Πολιτι¬ 
κής και Συστημάτων, στον Ειδικό Γραμματέα θησαυ¬ 
ροφυλακίου και Προϋπολογισμού, στους Γενικούς 
Διευθυντές και στους Προϊσταμένους Δ/νσεων και 
Τμημάτων του Γενικού Λογιστηρίου του Κράτους. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 16, 25, 26, 28 και 29 του Ν. 1558/85 
«Κυβέρνηση και Κυβερνητικά Όργανα» (Α' 137). 

β) Του άρθρου 81 του Ν. 1892/90 «Για τον εκσυγχρονι¬ 
σμό και την ανάπτυξη και άλλες διατάξεις» (Α’ 101). 

γ) Του άρθρου 27 του Ν. 2081 /92 «Ρύθμιση του θεσμού 
των Επιμελητηρίων κ.λπ.» (Α' 154). 

δ) Το άρθρου 1 παρ. 1,4 του Ν. 2343/95 «Αναδιοργά¬ 
νωση Υπηρεσιών του Υπουργείου Οικονομικών και άλλες 
διατάξεις» (Α' 211) και της παρ. 5 του αυτού άρθρου, όπως 
τροποποιήθηκε με την παρ. 3 του άρθρου 6 του Ν. 
2390/96 (Α' 54). 

ε) Του Π.Δ. 284/88 «Οργανισμός Υπουργείου Οικονομι¬ 
κών» (Α' 128), όπως ισχύει. 

στ) Του Π.Δ. 37/1997 «Οργάνωση - Αρμοδιότητες της 
Γενικής Γραμματείας Δημοσιονομικής Πολιτικής του 
Υπουργείου Οικονομικών» (Α' 37). 

2. Την αριθμ. 1086421/2042/0006/30.11.90 κοινή 
απόφαση των Υπουργών Προεδρίας της Κυβέρνησης και 
Οικονομικών «Εξαίρεση διοικητικών πράξεων ή εγγράφων 
του Υπουργείου Οικονομικών από τον περιορισμό των 
υπογραφών της παρ. 1 του άρθρου 81 του Ν. 1892/90» 
(Β' 756). 

3. Την αριθμ. 1107147/1239/0006Α/4.10.96 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Β' 922). 

4. Την αριθμ. 2020547/2735/0004/27.3.97 απόφασή 
μας, περί καθορισμού ημερομηνίας έναρξης λειτουργίας 
της Γ ενικής Γ ραμματείαας Δημοσιονομικής Πολιτικής του 
Υπουργείου Οικονομικών και ρύθμισης θεμάτων που ανα- 
φέρονται στη λειτουργία της. (Β' 241). 

5. Την αριθμ. 2021400/2785/0004/1.4.97 κοινή από¬ 
φαση του Πρωθυπουργού και του Υπουργού Οικονομικών 
περί διορισμού Γενικού Γραμματέα στη Γενική Γραμμα¬ 
τεία Δημοσιονομικής Πολιτικής του Υπουργείου Οικονομι¬ 
κών (Γ' 69). 

6. Την αριθμ. 20000 / 1 3/0004/2.1.97 απόφασή μας 
περί μεταβιβάσεως αρμοδιοτήτων και της εξουσίας να 
υπογράφουν «Με εντολή Υφυπουργού» στο Γενικό Γραμ¬ 
ματέα του Υπουργείου Οικονομικών, στο Γενικό Γραμμα¬ 
τέα Οικονομικής Πολιτικής και Συστημάτων, στον Ειδικό 
Γραμματέα θησαυροφυλακίου και Προϋπολογισμού, 
στους Γενικούς Δ/ντές και στους Προϊσταμένους Δ/ 
νσεων και Τμημάτων του Γενικού Λογιστηρίου του Κρά¬ 
τους. 

7. Το γεγονός, ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού. 


8. Την υφιστάμενη ανάγκη περιορισμού των υπογραφών 
στις διοικητικές πράξεις και μεταβίβασης της εξουσίας 
υπογραφής «Με εντολή Υφυπουργού» στο Γενικό Γραμ¬ 
ματέα Δημοσιονομικής Πολιτικής, διοικητικών πράξεων 
κ,λπ. επί θεμάτων υπηρεσιακής κατάστασης υπαλλήλων 
του Γ.Λ. Κράτους και οικονομικών θεμάτων της αυτής 
Υπηρεσίας, αποφασίζουμε: 

1. Τροποποιούμε την αριθμ. 2000019/13/0004/2.1.97 
απόφασή μας και μεταβιβάζουμε στο Γ ενικό Γ ραμματέα 
Δημοσιονομικής Πολιΐϊκής, την εξουσία να υπογράφει 
«Με εντολή Υφυπουργού» πλέον των διοικητικών πρά¬ 
ξεων κ.λπ. που αναφέρονται στην παρ. Β’ του άρθρου 2 
της ανωτέρω απόφασης και τις κατωτέρω αποφάσεις, έγ¬ 
γραφα, εντολές ή άλλες διοικητικές πράξεις: 

α) Ερωτήματα προς το υπηρεσιακό συμβούλιο για την 
μονιμοποίηση των υπαλλήλων και για την κατάρτιση πινά¬ 
κων προακτέων υπαλλήλων της Γενικής Γραμματείας 
Δημ/κής Πολιτικής καθώς και κύρωση των πινάκων αυτών. 

β) Ερωτήματα και αποφάσεις για τη χορήγηση αδειών 
χωρίς αποδοχές, καθώς και τη χορήγηση κανονικών και 
λοιπών αδειών, πλην αναρρωτικών, στους Γ ενικούς Διευ¬ 
θυντές. 

γ) Αποφάσεις για τη μετακίνηση εκτός έδρας και απο¬ 
φάσεις μετακίνησης εκτός έδρας καθ' υπέρβαση των κα¬ 
θορισμένων ορίων προς εκτέλεση υπηρεσίας στο εσωτε¬ 
ρικό, του Ειδικού Γραμματέα θησαυροφυλακίου και 
Προϋπολογισμού και των Γ ενικών Δ/ντών. 

δ) Ερωτήματα και αποφάσεις χορήγησης αδειών στο 
προσωπικό της Γενικής Γραμματείας Δημ/κής Πολιτικής 
χωρίς αποδοχές (Ν. 1483/1984, Ν. 1680/1987, Ν. 1682/ 
1987 και Ν. 2085/1992). 

ε) Αποφάσεις μετάβασης των υπαλλήλων της ανωτέρω 
Γενικής Γραμματείας στο εξωτερικά για υπηρεσία. 

στ) Ερωτήματα και αποφάσεις για χορήγηση εκπαιδευ¬ 
τικών αδειών. 

ζ) Έγκριση κάθε φύσης δαπανών παροχής πιστώσεων, 
εντολών προμηθειών ή εκτέλεσης έργων, καθώς και ανα¬ 
λήψεις δαπανών από του ποσού των 30.000.001 και μέχρι 
το ποσό των 120.000.000 δραχμών. 

η) Υπογραφή συμβάσεων από του ποσού των 
30.000.001 και μέχρι το ποσό των 120.000.ΟΟΟδραχμών. 

2. Η ποράγραφος Α του άρθρου 2 της ανωτέρω απόφα¬ 
σης κσταργείται τροποποιούμενης αναλόγως της αρίθμη¬ 
σης των παραγράφων του άρθρου αυτού. 

3. Όπου στην τροποποιούμενη απόφαση ανσφέρεται ο 
Γ ενικός Γ ραμματέας Οικονομικής Πολιτικής και Συστημά¬ 
των νοείται στο εξής ο Γ ενικός Γ ραμματέας Δημοσιονομι¬ 
κής Πολιτικής. 

4. Κατά τα λοιπά ισχύει η αριθμ. 2000019/13/0004/ 
2,1.97 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 1997 

Ο ΥΦΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 

Αριθ. 2007670/1211/0025 (3) 

Συμπλήρωση και τροποποίηση της ΚΥΑ αριθμ. 44019/Β. 
1633/20.12.96 για την αποκατάσταση ζημιών επιχει¬ 
ρήσεων από πλημμύρες. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ 143/12.7.95 
τ.Α'). 

2. Την απόφαση του Υπουργού Εθνικής Οικονομίας και 
Οικονομικών αριθμ. 44019/Β. 1633/20.12.96, με την 
οποία εγκρίθηκε η χορήγηση δανείων με την εγγύηση του 
Δημοσίου σε Βιομηχανικές, Βιοτεχνικές και Εμπορικές 
Επιχειρήσεις που είναι εγκατεστημένες και λειτουργούν 
στο Νομαρχιακό Διαμέρισμα Πειραιά και στο Ν. ζάνθης για 
την αποκατάσταση των ζημιών που υπέστησαν από τις 
πλημμύρες Οκτωβρίου και Δεκεμβρίου 1996, αντί¬ 
στοιχα. 

3. Την αριθμ. 2012751/1871/20.2.97 απόφασή μας, 
με την οποία παρασχέθηκε η εγγύηση του Δημοσίου προς 
τις Τράπεζες για τη χορήγηση των ανωτέρω δανείων. 

4. Την απόφαση του Υπουργού Εθνικής Οικονομίας και 
Οικονομικών αριθμ. 3643/Β. 135/31.1.97, με την οποία 
συμπληρώνεται και τροποποιείται η κ.υ.α. αριθμ. 44019/ 
Β. 1633/20.12.96 και εγκρίνεται η χορήγηση δανείων και 
στις επιχειρήσεις που επλήγησαν από τις πλημμύρες του 
Ιανουάριου 1997 στους Νομούς Κορινθίας, Φθιώτιδας, 
Βοιωτίας, Φωκίδας και Ευρυτανίας. 

5. Την απόφαση του Υπουργού Εθνικής Οικονομίας και 
Οικονομικών αριθμ. 4115/Β. 151 /5.2.97 με την οποία συ¬ 
μπληρώνονται και τροποποιούνται περαιτέρω οι προηγού¬ 
μενες αριθμ. 44019/Β. 1633/20.12.96 και 3643/Β.135/ 
31.1.97 όμοιές της. 

6. Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (συνεδρίαση αριθμ. 66/6.2.97), 
με την οποία παρασχέθηκε η σύμφωνη γνώμη της στον 
Υπουργό Οικονομικών για τη χορήγηση της εγγύησης του 
Ελληνικού Δημοσίου προς κάλυψη των ανωτέρω δα¬ 
νείων. 

7. Την κοινή απόφαση του Πρωθυπουργού και του 
Υπουργού Οικονομικών αριθμ. 1107 147/1239/0006Α / 
4.10.96 «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών», αποφασί¬ 
ζουμε: 

Συμπληρώνουμε και τροποποιούμε την αριθμ. 
2012751/1871/20.2.92 ισχύουσα απόφασή μας και ορί¬ 
ζουμε ότι η εγγύηση του Δημοσίου που παρασχέθηκε με 
την απόφαση αυτή για τη χορήγηση δανείων προς αποκα¬ 
τάσταση ζημιών βιομηχανικών, βιοτεχνικών και εμπορικών 
επιχειρήσεων που είναι εγκατεστημένες και λειτουργούν 
στο Νομαρχιακό Διαμέρισμα Πειραιώς και στο Ν -άνθης 
που επλήγησαν από τις πλημμύρες Οκτωβρίου - Δεκεμ¬ 
βρίου 1996, ισχύει και για την κάλυψη: 

α) των δανείων που θα χορηγηθούν σε βιομηχανικές, 
βιοτεχνικές και εμπορικές επιχειρήσεις που είναι εγκατε¬ 
στημένες καιλειτουργούν στους Ν. Κορινθίας, Φθιώτιδας, 
Βοιωτίας, Φωκίδας και Ευρυτανίας για την αποκατάσταση 
των ζημιών τους που υπέστησαν από τις πλημμύρες Ια¬ 
νουάριου 1997 σύμφωνα με τα οριζόμενα στις αποφάσεις 
Υπουργού Οικονομικών και Εθνικής Οικονομίας αριθμ. 
44019 /Β. 1633/20.12.96 και 3643/Β. 135/31.1.97 και 
β) των δανείων που θα χορηγηθούν σε αγροτικές εκμε¬ 


ταλλεύσεις που είναι εγκατεστημένες και λειτουργούν 
στο Νομαρχιακό Διαμέρισμα Πειραιώς και στους Ν. Ξάν¬ 
θης, Κορινθίας, Φθιώτιδας, Βοιωτίας, Φωκίδας και Ευρυ¬ 
τανίας, σύμφωνα με τα οριζόμενα στις αποφάσεις του 
Υπουργού Οικονομικών και Εθνικής Οικονομίας αριθμ. 
44019/Β. 1633/20.12.96, 3643 /Β. 135/31.1.97 και 
4115/Β.151/5.2.97. 

Τα δάνεια με βάση όλες τις προσναφερόμενες αποφά¬ 
σεις θα χορηγούνται ανεξάρτητα από την ύπαρξη δυσμε¬ 
νών στοιχείων που δημιουργήθηκαν μετά τις πλημμύ¬ 
ρες. 

Ο έλεγχος της εφαρμογής των διατάξεων της παρούσας 
απόφασης καθώς και η αντιμετώπιση στα πλαίσια αυτής 
των προβλημάτων που θα ανακύπτουν κατά την υλοποί¬ 
ηση ανατίθεται στη Δ/νση Κίνησης Κεφαλαίων Εγγυή¬ 
σεων, Δανείων και Αξιών (ΓΛΚ-Δ.25-Δ’)· 

Κατά τα λοιπά ισχύει η αριθμ. 2012751/1871/20.2.97 
απόφασή μας. 

Από τις διατάξεις της απόφασης αυτής προκαλειται δα¬ 
πάνη σε βάρος του Κρατικού Προϋπολογισμού το ύψος 
της οποίας δεν μπορεί να προσδιοριστεί. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 2 Απριλίου 1997 

Ο ΥΦΥΠΟΥΡΓΟΣ 

ΝΙΚΟΛΑΟΣ ΧΡ1ΣΤΟΔΟΥΛΑΚΗΣ 
-♦- 

Αριθ. Δ3/5554 ( 4 ) 

Συμπληρωματική εγκατάσταση και διαδρομή του αγωγού 

φυσικού αερίου στο Νομό Αττικής - Νομαρχία Ανατ. 

Αττικής - Κλάδος Λαυρίου. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τα άρθρα 4 του Ν. 1929/91,19 του Ν. 2081 /92 όπως 
τροποποιήθηκαν και συμπληρώθηκαν με το άρθρο 14 πα- 
ραγρ. 6 του Ν. 2289/95. 

2. Το άρθρο 1 του Ν. 367/76. 

3. Το άρθρο 7 του Ν. 1769/88. 

4. Το Α.Ν. 261/68. 

5. Την υπ’ αριθ. 47238/27.12.96 Κοινή Υπουργική 
Απόφαση των Υπουργών ΠΕΧΩΔΕ, ΑΝΑΠΤΥ-ΗΣ, ΓΕΩΡ¬ 
ΓΙΑΣ ΚΑΙ ΠΟΛΙΤΙΣΜΟΥ, Έγκρισης Περιβαλλοντικών 
Όρων για τον Κλάδο Λαυρίου του Αγωγού Φυσικού Αε¬ 
ρίου, αποφασίζουμε: 

α) Ορίζουμε τη συμπληρωματική διαδρομή και εγκατά¬ 
σταση του αγωγού μεταφοράς και διοχέτευσης φυσικού 
αερίου στο Νομό Αττικής, Νομαρχία Ανατολικής Αττικής 
(Κλάδος Λαυρίου) σε έκταση συνολικού εμβαδοϋ 152.453 
τ.μ. η οποία βρίσκεται στην περιοχή του Νομού Αττικής 
από τη θέση έναντι «ΜΑΚΡΟ» του Δήμου Παλλήνης έως 
τη θέση «Λεοντάριον» του Δήμου Παιανίσς, όπως η δια¬ 
δρομή και εγκατάσταση αυτή έχει προσδιορισθεί και απει¬ 
κονίζεται σήμερα με συνεχή γραμμή κόκκινου χρώματος 
στα ακόλουθα συνημμένα κτηματολογικά διαγράμματα κλ. 
1:500 και 1:1.000 του Αγρ. Τοπογράφου - Μηχανικού Λά¬ 
μπρου Κοτσώνη που συντάχθηκαν στις 20.6.96 (φύλλα 5) 



α/α Αριθμ. Σχεδίου Αναθ/ση Κλίμακα 

1) 5112-340-00-91-03 0 1:500 

2) 5112-340-00-91-04 1 1:500 

3) 5112-340-00-91-05 1 1:1.000 

4) 5112-340-00-91-06 1 1:1.000 

5) 5112-340-00-91-07 0 1:1.000 

β) Ιδιοκτήτες ή νομείς και κάτοχοι από οιαδήποτε έν- 
νομη αιτία αγροτικών ή αστικών ακινήτων, υποχρεούνται 
να επιτρέπουν τη διάνοιξη και κατασκευή των επιβαλλομέ- 
νων υπογείων σηράγγων στο αναγκαίο βάθος, για την 
εγκατάσταση του παραπάνω υπό στοιχείο α' του αγωγού 
φυσικού αερίου από τη ΔΕΠΑ Α.Ε., κάθε τι που είναι ανα¬ 
γκαίο για την κατασκευή χρήση ή επισκευή του έργου αυ¬ 
τού, το οποίο αναγνωρίζεται ως έργο προφανούς κοινής 
ωφέλειας καθώς και την επιστασία για την συντήρησή του. 

γ) Επίσης σε ζώνη πλάτους τεσσάρων (4) μέτρων δεξιά 
και τεσσάρων (4) μέτρων αριστερά από τον άξονα του 
αγωγού και σε ζώνη 0,50 μ. δεξιά και 0,50 μ. αριστερά από 
τον άξονα του καλωδίου της καθοδικής προστασίας του 
αγωγού ως και σε επιφάνεια 60 τ.μ. στο σημείο απόληξης 
του καλωδίου, η οποία απαιτείται για την εγκατάσταση των 
ανόδων, όπως αυτές φαίνονται, στα παραπάνω κτηματΟ- 
λογικά διαγράμματα και λόγω της επιβαλλομένης συνε¬ 
χούς και ακώλυτης επιθεώρησης, επιστασίας ελέγχου 
ασφαλείας, περιοδικής συντήρησης και επισκευής του 
παραπάνω αγωγού, απαγορεύεται: 

«η κατασκευή κάθε είδους υπογείων εγκαταστάσεων, η 
τοποθέτηση παράλληλα ή κάθετα κάθε είδους σωληνώ¬ 
σεων, οι οποίες απαιτούν εκσκαφή πάνω από 0,50 μ. η 
ανόρυξη φρεάτων ή τάφρων, η δημιουργία νέων αγροτι¬ 
κών ιδιωτικών οδών, η φύτευση δένδρων των οποίων το ρι¬ 
ζικό σύστημα εισχωρεί σε βάθος μεγαλύτερο των 0,60 μ. 
καθώς και η αλλοίωση της μορφολογίας της επιφάνειας 
του εδάφους με οποιοδήποτε τρόπο». 

δ) Από τη δημοσίευση της παρούσας απόφασης εγκα¬ 
τάστασης του παραπάνω αγωγού μπορεί να αρχίσει η 
ελεύθερη εκτέλεση του έργου αυτού και οποιαδήποτε εκ¬ 
κρεμοδικία δεν την αναστέλλει. 

ε) Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 1997 

Η ΥΠΟΥΡΓΟΣ 

ΒΑΖΩ ΠΑΠΑΝΔΡΕΟΥ 


Αριθ. 7652/1363 

Μεταβίβαση αρμοδιοτήτων της Εκτελεστικής Επιτροπής 
του Οργανισμού Αθήνας στον Πρόεδρο και τον Αντι¬ 
πρόεδρο αυτής καθώς και στην Προϊσταμένη του Ορ¬ 
γανισμού Αθήνας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1 . Τις διατάξεις του άρθρου 7 παρ. 8 του Ν. 1515/85 
(18/Α) «Ρυθμιστικό σχέδιο και πρόγραμμα προστασίας πε¬ 
ριβάλλοντος της ευρύτερης περιοχής Αθήνας». 

2 . Τις διατάξεις του άρθρου 1 παρ. 38 του Π. Δ/τος 
28/93 «Καθορισμός αρμοδιοτήτων που διατηρούνται από 


τον Υπουργό και τις Περιφερειακές υπηρεσίες διανομαρ- 
χιακού επιπέδου του Υπουργείου ΠΕ.ΧΩ.Δ.Ε. (ΦΕΚ 9/Α). 

3. Το απόσπασμα πρακτικών της 1 ης συνεδρίασης της 
Εκτελεστικής Επιτροπής της 12.3.1997 του Οργανισμού 
Αθήνας. 

4. Τις διατάξεις του άρθρου 29 Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(154/Α) και το γεγονός ότι από τις κανονιστικές διατάξεις 
αυτής της απόφασης δεν προκαλείτοι δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνεται η μεταβίβαση αρμοδιοτήτων της Εκτελεστι¬ 
κής Επιτροπής του Οργανισμού Αθήνας στον Πρόεδρο και 
τον Αντιπρόεδρο αυτής καθώς και την Προϋσταμένη του 
Οργανισμού Αθήνας ως ακολούθως: 

Α.1 Η Πρόεδρος της Εκτελεστικής Επιτροπής του Ορ¬ 
γανισμού Αθήνας: 

α. Κατευθύνει και εποπτεύει την όλη λειτουργία του Ορ¬ 
γανισμού, ειδικότερα: 

Μεριμνά, συντονίζει και εποπτεύει τις μελέτες για την 
επικαιροποίηση του Ρυθμιστικού Σχεδίου Αθήνας, τα με¬ 
γάλα προγράμματα εφαρμογής του Ρ.Σ.Α., τις μεγάλες 
παρεμβάσεις μητροπολιτικού χαρακτήρα και γενικό όλα τα 
έργα μεγάλης κλίμακας, (π.χ. Ελαιώνας, Ακτές, Πεδιάδα 
Μεσογείων κ.λπ.) και έχει την ευθύνη για την εκτέλεση 
των αποφάσεων της Εκτελεστικής Επιτροπής, 

β. Εκπροσωπεί τον Οργανισμό Αθήνας ενώπιον δικαστι¬ 
κών αρχών και φορέων του Δημοσίου ή Ιδιωτικού τομέα 
στην Ελλάδα και στην Ευρωπαϊκή Ένωση και αναλαμβάνει 
τις Διεθνείς Σχέσεις, 
γ. Υπογράφει: 

γα. Τον ετήσιο Προϋπολογισμό, καθώς και την αυξομεί¬ 
ωση των σχετικών κονδυλίων του προϋπολογισμού αυτού, 
εφόσον πρόκειται για συνολικό ποσά κατώτερα των 
5 .000.000 δρχ. 

γβ. Την έκθεση πεπραγμένων του Οργανισμού Αθή¬ 
νας. 

γγ. Τα ετήσια και μακροχρόνια προγράμματα δραστη¬ 
ριοτήτων του Οργανισμού, 
γδ. Τους κανονισμούς του Οργανισμσύ. 
γε. Τις συμβάσεις που προβλέπονται από την κείμενη 
νομοθεσία. 

γοτ. Τα έγγραφα προς τους δημόσιους και ιδιωτικούς 
φορείς που αναφέρονται σε θέματα πολιτικής του Οργανι¬ 
σμού, καθώς και σε ενέργειες ιδιαίτερης σημασίας στο 
πλαίσιο των αποφάσεων της Ε.Ε. 

γζ. Επιταγές ανεξαρτήτως ποσού από κοινού με τον 
Αντιπρόεδρο ή τον Προϊστάμενο του Οργανισμού. 

δ. Εγκρίνει κάθε είδους δαπάνη που δεν υπερβαίνει το 
ποσόν των 1.000.000 δρχ. 

ε. Υπογράφει όλα ταχρηματικό εντάλματα ανεξαρτήτως 
ποσού. 

Την Πρόεδρο της Ε.Ε. σε περίπτωση απουσίας, κωλύ¬ 
ματος, ανάκλησης ή παραίτησης, αναπληροί ο Αντιπρόε¬ 
δρος της Ε.Ε. 

2. Ο Αντιπρόεδρος της Εκτελεστικής Επιτροπής του 
Οργανισμού Αθήνας έχει την ευθύνη παρακολούθησης 
της εφαρμογής των προγραμμάτων για την προστασία των 
οικοσυστημάτων και των ορεινών όγκων και του φυσικογε- 
ωγραφικού περιβάλλοντος της Αττικής, στα πλαίσια των 
αποφάσεων της Ε.Ε., υπογράφει: 
σ. Χρηματικά εντάλματα άνω των 1,000.000 δρχ. 
β. Επιταγές αναξσρτήτως ποσού από κοινού με τον 

Πρόεδρο ή τον Προϊστάμενο του Οργανισμού Αθήνας. 

3. Ο Προϊστάμενος του Οργανισμού Αθήνας: 

Ο Προϊστάμενος του Οργανισμού, προϊσταται όλων των 
υπηρεσιών του Οργανισμού Αθήνας, παρακολουθεί και 
συντονίζει τις εργασίες σύμφωνα με τις κείμενες διατά¬ 
ξεις, τους κανονισμούς του Οργανισμού και τις σχετικές 
αποφάσεις της Ε.Ε. και εισηγείται τα θέματα στην Ε.Ε. 

Τον Προϊστάμενο σε περίπτωση απουσίας, κωλύματος, 
ανάκλησης ή παραίτησης, αναπληροί 0 νόμιμος αναπλη¬ 
ρωτής του. 

Ο Προϊστάμενος ενημερώνει τον Πρόεδρο του Οργανι¬ 
σμού Αθήνας για τις σχετικές ενέργειες κατά τη διάρκεια 
της άσκησης των καθηκόντων του, υπογράφει: 

α) Χρηματικά εντάλματα μέχρι του ποσού του 
1 .000.000 δρχ. 

β) Επιταγές ανεξαρτήτως ποσού από κοινού με τον 
Πρόεδρο ή τον Αντιπρόεδρο του Ο.Α. 

Β. Μεταβιβάζεται η αρμοδιότητα υπογραφής επιταγών 
ανεξαρτήτως ποοού σε βάρος των πιστώσεων Τακτικού 
Προϋπολογισμού και Δημοσίων Επενδύσεων του Οργανι¬ 
σμού Αθήνας σε δύο συγχρόνως εκ των: 

- Κλειτώ Γεράρδη, Πρόεδρο της Εκτελεστικής Επιτρο¬ 
πής. 

- Ηλία Μαριολάκο, Αντιπρόεδρο της Εκτελεστικής Επι¬ 
τροπής. 

-Αικατερίνη Συκιανάκη, Αναπληρώτρια Προϊσταμένη 
του Οργανισμού Αθήνας, 

για επιταγές που αναφέρεται σε όλους τους λογαρια¬ 
σμούς που τηρούνται στην Τράπεζα της Ελλάδος και την 
Εθνική Τ ράπεζα Ελλάδας. 

Η αριθ. 816/71 απόφαση καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 1997 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

♦- 

Αριθ. 36277 (6) 

Συμπλήρωση της ειδικής νομοπαρασκευαστικής επιτρο¬ 
πής για τη σύνταξη νέου Κώδικα Δικηγόρων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις της πσρ. 4 του άρθρου 7 του Ν. 
1968/91 καιτηςπαρ. 6βτου άρθρου 5 του Ν. 2408/96. 

β) Την αριθ. 148979/3.2.97 απόφασή μας περί συστά- 
σεως της ειδικής νομοπαρασκευαστικής επιτροπής για τη 
σύνταξη νέου Κώδικα Δικηγόρων και 

γ) Την ανάγκη συμπλήρωσης της ανωτέρω επιτροπής, 
αποφασίζουμε: 

Συμπληρώνουμε την ειδική νομοπαρασκευαστική επι¬ 
τροπή για τη σύνταξη νέου Κώδικα Δικηγόρων και ορί¬ 
ζουμε ως μέλη της τους κατωτέρω: 

1) Δημήτριο Ζηνόζη, Δικηγόρο, τέως Πρόεδρο Δικηγο¬ 
ρικού Συλλόγου Πατρών. 

2) Γεώργιο Αηδονά, Δικηγόρο θεσσαλονίκης. 

Στους ανωτέρω θα καταβάλλονται οδοιπορικά έξοδα για 

τις μετακινήσεις τους στην Αθήνα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. ΥΠΠΟ/ΔΙΟΙΚ/Β/12305 (7) 

Διορισμός μελών του Δ.Σ. του Τ.Δ.Π.Ε.Α.Ε. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 4 του Ν. 2021/92 «Ταμείο 
Διαχείρισης Πιστώσεων για την εκτέλεση αρχαιολογικών 
έργων και άλλες διατάξεις» (ΦΕΚ 36/Α/4.3.92). 

2. Την αριθ. 12533/18.3.97 απόφασή μας «Συγκρό¬ 
τηση του Διοικητικού Συμβουλίου του Τ.Δ.Π.Ε.Α.Ε.» (ΦΕΚ 
246/Β/28.3.97). 

3. Την ΥΠΠΟ/ΓΝΟΣ/49610/28.11.90 Κ.Υ.Α. «Εξαί¬ 
ρεση από τον περιορισμό των τριών υπογραφών» (ΦΕΚ 
743/Β/29.11.90). 

4. Το αριθ. 2013649/1809/0004/26.2.97 Έγγραφο 
του Γενικού Λογιστηρίου του Κράτους, αποφασίζουμε: 

Α. Διορίζουμε τους κατωτέρω ως μέλη του Διοικητικού 
Συμβουλίου του Ταμείου Διαχείρισης Πιστώσεων για την 
Εκτέλεση Αρχαιολογικών Έργων, με τριετή θητεία ως 
εξής: 

1. Δημήτριο Παπαπετρόπουλο, Αντιπρόεδρο του Νομι¬ 
κού Συμβουλίου του Κράτους στο ΥΠΠΟ, ως Πρόεδρο, με 
αναπληρωτή το Θεόδωρο θεοφανόπουλο. Νομικό Σύμ¬ 
βουλο του Κρότους στο ΥΠΠΟ. 

2. Γιάννη Τζεδάκη, Προϊστάμενο της Δ/νσης Προϊστορι¬ 
κών και Κλασσικών Αρχαιοτήτων του ΥΠΠΟ, με αναπλη- 
ρώτρια την Μαρία Πόντου Προϊσταμένη του Τμήματος Αρ¬ 
χαιολογικών Χώρων και Φυσικών Τ οπίων της ίδιας Δ/νσης. 

3. ' Ιορδάνη Δημακόπουλο, Προϊστάμενο της Δ/νσης 
Αναστήλωσης Αρχαίων Μνημείων του ΥΠΠΟ, με αναπλη¬ 
ρωτή τον Ιωάννη Κνιθάκη Προϊστάμενο του Τμήματος Με¬ 
λετών Κλασσικών, Ελληνιστικών και Ρωμαϊκών Μνημείων 
της ίδιας Δ/νσης. 

4. Ανδρέα Βασλόπουλο, Γ ενικό Δ/ντή Διοικητικής Υπο¬ 
στήριξης του ΥΠΠΟ με αναπληρώτρια την Αικατερίνη Πα- 
ναγοπούλου, Πρσϊοσταμένη της Δ/νσης Οικονομικών 
Υποθέσεων του ΥΠΠΟ. 

5. Νικόλαο Ζία, Προϊστάμενο της Δ/νσης Βυζαντινών 
και Μεταβυζαντινών Μνημείων του ΥΠΠΟ, με αναπλη¬ 
ρωτή τον Ισίδωρο Κακούρη Προϊστάμενο του Τμήματος 
Βυζαντινών Μουσείων της ίδιας Δ/νσης. 

6 . Μαρία Φουντούκου, Προϊσταμένη της Δ/νσης Ανα¬ 
στήλωσης Βυζαντινών και Μεταβιζαντινών Μνημείων του 
ΥΠΠΟ, με αναπληρώτρια την Αθηνά Χριστοφίδου Πρόϊ- 
σταμένη του Τμήματος Έργων Βυζαντινών και Μεταβυζα¬ 
ντινών Μνημείων της ίδιας Δ/νσης. 

7. Μαρία Αμπλά, Προϊσταμένη της Δ4 Προσωπικού του 
Γενικού Λογιστηρίου του Κράτους με αναπληρωτή το Γε¬ 
ώργιο θωμαδάκη, Προϊστάμενο της Υ.Δ.Ε. του ΥΠΠΟ. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

- 4 - 

Αριθ. 3015/30/3-δ' (8) 

Καθορισμός όρων ασφαλείας καταστημάτων των πιστωτι¬ 
κών ιδρυμάτων του άρθρου 2 του Ν. 2076/1992 και 

των ανταλλακτηρίων συναλλάγματος. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 12 παρ. 9 του Ν. 1481/ 
1984 «Οργανισμός Υπουργείου Δημόσιας Τάξης» (Α’ 
152). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154). 

3. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Έκταση εφαρμογής 

Οι διατάξεις της παρούσας απόφασης εφαρμόζονται σε 
όλα τα καταστήματα των πιστωτικών ιδρυμάτων, όπως 
αυτά καθορίζονται στο άρθρο 2 του Ν. 2076/1992 και των 
ανταλλακτηρίων συναλλάγματος που λειτουργούν ή πρό¬ 
κειται να λειτουργήσουν σε ολόκληρη την επικράτεια. 

Άρθρο 2 
Όροι ασφάλειας 

1. Ως όροι ασφαλείας για την εφαρμογή των διατάξεων 
της παρούσας απόφασης νοούνται τα μέτρα φυσικής και 
τεχνικής προστασίας των καταστημάτων του προηγουμέ¬ 
νου άρθρου, τα οποία υποχρεούνται να λάβουν οι φορείς 
στους οποίους ανήκουν τα εν λόγω καταστήματα προς 
πρόληψη εγκληματικών πράξεων κατά της περιουσίας, 
του προσωπικού και της πελατείας των εν λόγω καταστη¬ 
μάτων. Τα μέτρα αυτά είναι: 

α. Η εγκατάσταση και λειτουργία σύγχρονου και ασφα¬ 
λούς συστήματος συναγερμού (σιωπηλού), ο οποίος συν¬ 
δέεται με την τοπική αστυνομική αρχή για την άμεση ειδο¬ 
ποίησή της στις περιπτώσεις ληστειών ή διαρρήξεων. 

β. Η χρήση χρηματοκιβωτίων κατασκευασμένων από αν¬ 
θεκτικό υλικό και εφοδιασμένων με σύστημα χρονοκαθυ¬ 
στέρησης ή άλλο ανάλογο, ώστε το άνοιγμά τους ή η με 
οποιονδήποτε τρόπο παραλαβή χρημάτων από αυτά, να 
αποκλείεται πριν την πάροδο ορισμένου χρόνου. Η λει¬ 
τουργία των ανωτέρω συστημάτων χρονοκαθυστέρησης 
γνωστοποιείται με την ανάρτηση σε εμφανή σημεία του 
καταστήματος και επί του χρηματοκιβωτίου αναλόγων πι¬ 
νακιδίων. 

γ. Η εγκατάσταση και λειτουργία σε κατάλληλες θέσεις 
συστήματος συνεχούς καταγραφής σκηνών, όλες τις ώρες 
λειτουργίας των καταστημάτων του άρθρου 1 της παρού¬ 
σας. 

δ. Η εγκατάσταση θυρών εισόδου - εξόδου διπλών ή πε¬ 
ριστρεφόμενων υψηλής ασφαλείας με δυνατότητα αυτό¬ 


ματης λειτουργίας τους, εξοπλισμένων με σύγχρονα ηλε¬ 
κτρονικά μηχανήματα ανίχνευσης μετάλλων, ώστε να πα¬ 
ρεμποδίζεται η είσοδος στο κατάστημα ατόμων που φέ¬ 
ρουν πυροβόλα όπλα, ή άλλα μεταλλικά αντικείμενα που 
μπορούν να χρησιμοποιηθούν ως όπλα. Το μέτρο αυτό εί¬ 
ναι υποχρεωτικό μόνο σε περίπτωση που το κατάστημα 
στο οποίο αφορούν αποτέλεσε στόχο ληστείας δύο (2) 
τουλάχιστον φορές κατά το τελευταίο έτος. 

ε. Η προαιρετική εγκατάσταση αλεξίσφαιρων υαλοπινά¬ 
κων προστατευτικών των χώρων των ταμείων (γκισέ). 

2. Επιπλέον των ανωτέρω μέτρων, οι διοικήσεις των πι¬ 
στωτικών ιδρυμάτων και των επιχειρήσεων ανταλλακτη¬ 
ρίων συναλλάγματος, καθώς και οι διευθυντές και υπεύ¬ 
θυνοι καταστημάτων των ως άνω ιδρυμάτων και επιχειρή¬ 
σεων μεριμνούν για την υλοποίηση της συνολικής πολιτι¬ 
κής ασφάλειας του καταστήματος, η οποία περιλαμβά¬ 
νει: 

α. Τη σωστή εγκατάσταση, λειτουργία, συντήρηση και 
χρήση των συστημάτων ασφαλείας. 

β. Την προστασία των απορρήτων στοιχείων των συστη¬ 
μάτων ασφαλείας και των σχετικών διαδικασιών λειτουρ¬ 
γίας τους. 

γ. Την παροχή οδηγιών στο προσωπικό, σχετικά με τις 
ενέργειες και την συμπεριφορά που πρέπει να έχει κατά 
τον χρόνο που διαπράττεται ληστεία ή άλλη παράνομη 
πράξη και αμέσως μετά από αυτές. 

δ. Τη συνεχή και στην κατάλληλη θέση παρουσία του 
προσωπικού ασφαλείας και την αποκλειστική απασχό¬ 
ληση στα ειδικά καθήκοντά του, εφόσον στο κατάστημα 
έχει διατεθεί τέτοιο προσωπικό. 

Άρθρο 3 

Έλεγχος τήρησης όρων 

1. Η διαπίστωση της τήρησης των όρων ασφαλείας που 
προβλέπονται από τις διατάξεις του προηγούμενου άρ¬ 
θρου γίνεται από Επιτροπή, η οποία συγκροτείται με από¬ 
φαση του διευθυντή της οικείας Αστυνομικής Διεύθυνσης 
ή Διεύθυνσης Ασφαλείας και αποτελείται από ένα (1) αξι¬ 
ωματικό της Ελληνικής Αστυνομίας, ο οποίος ασκεί καθή¬ 
κοντα προέδρου, ένα (1) εκπρόσωπο του φορέα στον 
οποίο ανήκει το κατάστημα, ο οποίος προτείνεται από τη 
διοίκηση αυτού ή εξουσιοδοτημένου απ’ αυτή οργάνου και 
ένα (1) εκπρόσωπο των εργαζομένων στο κατάστημα ο 
οποίος προτείνεται από την τριτοβάθμια συνδικαλιστική 
τους οργάνωση, ως μέλη. Με την ίδια διαδικασία ορίζονται 
και ισάριθμα μέλη ως αναπληρωματικά. Χρέη γραμματέα 
της επιτροπής ασκεί βαθμοφόρος του οικείου Αστυνομι¬ 
κού Τ μήματος. 

2. Η ανωτέρω επιτροπή αποφασίζει, κατά πλειοψηφία, 
για το αν πληρούνται οι καθοριζόμενοι όροι ασφαλείας, 
ύστερα από την ενέργεια σχετικής αυτοψίας των χώρων 
και των εγκαταστάσεων του καταστήματος και την εξέ¬ 
ταση γενικά των συνθηκών ασφαλείας, συντάσσοντας 
προς τούτο σχετικό πρακτικό. Τ ο πρακτικό της επιτροπής 
υποβάλλεται στην οικεία Αστυνομική Διεύθυνση ή Διεύ¬ 
θυνση Ασφαλείας, ο διευθυντής της οποίας εκδίδειπιστο- 
ποιητικό ασφαλείας του καταστήματος, εφόσον στο πρα¬ 
κτικό αναφέρεται ότι τηρούνται οι καθοριζόμενοι όροι 
ασφαλείας. Στη περίπτωση που δεν πληρούνται, σύμφωνα 
με το πρακτικό της επιτροπής, οι ως άνω όροι ασφαλείας, 
εφαρμόζονται οι διατάξεις του άρθρου 59 του Ν. 2145/ 
1993 (Α’ - 88). 

3.0 διευθυντής της οικείας Αστυνομικής Διεύθυνσης ή 
Διεύθυνσης Ασφαλείας δύναται να ζητεί, από την ανω¬ 
τέρω επιτροπή, οποτεδήποτε κρίνει σκόπιμο, την εξέταση 
της τήρησης των όρων ασφαλείας των καταστημάτων του 
άρθρου 1 της παρούσας που λειτουργούν στην περιφέ¬ 
ρεια αρμοδιότητάς του. 

Άρθρο 4 

Μεταβατικές - Κσταργούμενες διατάξεις 

1. Οι διοικήσεις των πιστωτικών ιδρυμάτων ή των επιχει¬ 
ρήσεων ανταλλακτηρίων συναλλάγματος υποχρεούνται 
από την έναρξη ισχύος της παρούσας απόφασης όπως: 

α. Εντός τριάντα (30) ημερών προτείνουν, στις οικείες 
Αστυνομικές Διευθύνσεις ή Διευθύνσεις Αστυνομίας, όπου 
λειτουργούν τα καταστήματά τους, τα μέλη της επιτροπής 
που ορίζονται στο άρθρο 3 της παρούσας απόφασης. 

β. Εντός εξαμήνου λάβουν τα αναγκαία μέτρα, ώστε να 
πληρούνται οι καθοριζόμενοι όροι ασφαλείας, προκειμέ- 
νου να εφοδιασθούν με το προβλεπόμενο πιστοποιητικό 
αφαλείας. 

2. Από την έναρξη ισχύος της παρούσας απόφασης κα- 
ταργούνται οι διατάξεις των 3015/32/1-α' από 29.4.85 
και 3015/32/27-β' από 7.7.1993 αποφάσεών μας. 

Άρθρο 5 
Έναρξη ισχύος 

Η ισχύς της παρούσας απόφασης αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 1997 

ο ΥΠΟΥΡΓΟΣ 

ΓΕΩΡΓΙΟΣ ΡΩΜΑΙΟΣ 

♦- 

Αριθ. 7004/3/22-κθ’ (9) 

Συμπλήρωση της υπ’ σριθμ. 7004/3/22-κγ' από 25.4. 
1996 απόφασης του Αρχηγού της Ελληνικής Αστυνο¬ 
μίας για μεταβίβαση του δικαιώματος υπογραφής «Με 
εντολή Αρχηγού» στους Προϊσταμένους των Κλάδων 
και άλλα όργανα του Υπουργείου Δημόσιας Τάξης 
(ΦΕΚ Β' - 320). 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 
Έχοντας υπόψη: 

1. Τις διατάξεις της παρ. 2 του άρθρου 32 του Ν. 1481/ 


1984 (Α' 151), όπως τροποποιήθηκε με την παρ. 7 του άρ¬ 
θρου 1 του Ν. 1590/1986 (Α' 49). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), όπως 
προστέθηκε με το άρθρο 27 του Ν. 2081 /1992 (Α' 154). 

3. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολογι¬ 
σμού. 

4. Την ανάγκη απλούστευσης των διαδικασιών με σκοπό 
την αποδοτικότερη λειτουργία των υπηρεσιών και ταχύ¬ 
τερη διεκπεραίωση των υπηρεσιακών θεμάτων, αποφασί¬ 
ζουμε: 

Άρθρο 1 

Στο κεφάλαιο Β’ του άρθρου 1 της 7004/3/22-κγ' από 
25.4.1996 απόφασης του Αρχηγού της Ελληνικής Αστυ¬ 
νομίας «Μεταβίβαση του δικαιώματος υπογραφής «Με 
εντολή Αρχηγού» στους Προϊσταμένους των Κλάδων και 
άλλα όργανα του Υπουργείου Δημόσιας Τάξης» (ΦΕΚ Β' 
320), προστίθεται παράγραφος 4 ως εξής: 

«4. Την έκδοση απόφασης, με την οποία διατάσσεται η 
κράτηση του υπό απέλαση αλλοδαπού, για λόγους δημό¬ 
σιου συμφέροντος και εφόσον ο υπό απέλαση εκ των εν 
γένει περιστάσεων κρίνεται ύποπτος φυγής ή επικίνδυνος 
για τη δημόσια τάξη, μέχρις ότου καταστεί δυνατή η απο¬ 
μάκρυνσή του από το Ελληνικό έδαφος (άρθρο 27 παρ. 6 
Ν. 1975/1991 όπως τροποποιήθηκε με παρ. 1 άρθρου 3 
Ν. 2452/1996)». 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

(Εγκρίθηκε από τον Υπουργό Δημόσιας Τάξης στις 
4.4.97). 

Αθήνα, 4 Απριλίου 1997 

Ο Αρχηγός 

Αντγος ΑΘΑΝΑΣΙΟΣ ΒΑΣΙΛΟΠΟΥΛΟΣ 

